**DĖL GATVIŲ PAVADINIMŲ SUTEIKIMO IR KEITIMO**

2016 m. gruodžio 22 d. Nr. T2-

## Panevėžys

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Pavadinimų gatvėms, pastatams, statiniams ir kitiems objektams suteikimo, keitimo ir apskaitos tvarkos aprašu, patvirtintu Lietuvos Respublikos vidaus reikalų ministro 2011 m. sausio 25 d. įsakymu Nr. 1V-57 „Dėl Numerių pastatams, patalpoms ir butams suteikimo, keitimo ir apskaitos tvarkos aprašo ir Pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitą tvarkos aprašo patvirtinimo“, ir atsižvelgdama į Valstybinės lietuvių kalbos komisijos 2016-12-02 raštą Nr. S1-497(1.7) „Dėl gatvių pavadinimų grafinės formos patikslinimo“ ir į komisijos dėl pavadinimo gyvenamosios vietovės gatvei suteikimo, keitimo ar panaikinimo 2016-12-12 posėdžio protokolą Nr. DK-100, Savivaldybės taryba n u s p r e n d ž i a:

1. Suteikti:

1.1. Vyčių k., Velžio sen., Panevėžio r., projektuojamos gatvės pavadinimą – Obelų (1 priedas);

1.2. Paežerio I k., Panevėžio sen., Panevėžio r., esamos gatvės pavadinimą – Ramunio (2 priedas);

1.3. Stetiškių k., Panevėžio sen., Panevėžio r., projektuojamos gatvės pavadinimą – Ąžuolų (3 priedas).

2. Pakeisti:

2.1. Vyčių k., Velžio sen., Panevėžio r., Vyčių gatvės pavadinimą į Jono Nakrošio pagal pateiktą schemą (1 priedas);

2.2. Karsakiškio k., Karsakiškio sen., Panevėžio r., Žaliosios gatvės geografines charakteristikas pagal pateiktą schemą (4 priedas);

2.3. Plukių k., Panevėžio sen., Panevėžio r., Didžiojo akmens gatvės pavadinimą į Didžiojo Akmens pagal pateiktą schemą (5 priedas);

2.4. Piniavos k., Panevėžio sen., Panevėžio r., Miškininkų gyvenvietės gatvės pavadinimą į Miškininkų Gyvenvietės pagal pateiktą schemą (6 priedas);

2.5. Gegužinės k., Maksvytiškių k., Paįstrio k., Pakaušių k., Petruliškio k., Stanionių k., Vanagiškių k. ir Ūtos k. Paįstrio sen., Panevėžio r., Baltijos kelio gatvės pavadinimą į Baltijos Kelio pagal pateiktą schemą (7, 8, 9, 10, 11, 12, 13, 14 priedas).

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Rita Rapkevičienė

2016-12-13

Panevėžio rajono savivaldybės tarybai

# **AIŠKINAMASIS RAŠTAS DĖL SPRENDIMO ,,DĖL GATVIŲ**

# **PAVADINIMŲ SUTEIKIMO IR KEITIMO“ PROJEKTO**

2016 m. gruodžio 13 d.

Panevėžys

**Projekto rengimą paskatinusios priežastys.**

Nuo 2011 m. sausio 1 d. teisiškai registruojant kitos paskirties, žemės ūkio (su juose esančiais statiniais), sodo sklypus, pastatus bei norint deklaruoti gyvenamąją/verslo vietą, reikalinga suteikti pastatams adresus. Adresai suteikiami Savivaldybės administracijos direktoriaus įsakymu po to, kai Adresų registre įregistruojama gatvė. Tik esant gatvių kodams galima nekilnojamojo turto registracija   
VĮ Registrų centre bei asmenų gyvenamosios vietos deklaravimas konkrečiu adresu.

**Sprendimo projekto esmė ir tikslai.**

Vadovaudamasi Pavadinimų gatvėms, pastatams, statiniams ir kitiems objektams suteikimo, keitimo ir apskaitos tvarkos aprašu, patvirtintu Lietuvos Respublikos vidaus reikalų ministro 2011 m. sausio 25 d. įsakymu Nr. 1V-57, gatvių pavadinimus tvirtina Savivaldybės taryba. VĮ Registrų centras įregistruoja gatvės pavadinimą Gatvių bei adresų registre ir suteikia kodą.

**Kokių pozityvių rezultatų laukiama.**

Atsižvelgiant į komisijos dėl pavadinimo gyvenamosios vietovės gatvei suteikimo, keitimo ar panaikinimo 2016-12-12 posėdžio protokolą Nr. DK-100 siūloma įteisinti: Vyčių k., Velžio sen., projektuojamos gatvės pavadinimą, suteikiant Obelų gatvės pavadinimą, Paežerio I k., Panevėžio sen., esamos gatvės pavadinimą, suteikiant Ramunio gatvės pavadinimą, Stetiškių k., Panevėžio sen., projektuojamos gatvės pavadinimą, suteikiant Ąžuolų gatvės pavadinimą, Vyčių k., Velžio sen., Vyčių gatvės pavadinimo pakeitimą į Jono Nakrošio (pagal gautą A. Mikulėno prašymą ir gavus gyventojų sutikimus dėl gatvės pavadinimo keitimo), patikslinti Karsakiškio k., Karsakiškio sen., Žaliosios gatvės geografines charakteristikas, Plukių k., Panevėžio sen., Didžiojo akmens gatvės pavadinimo pakeitimą į Didžiojo Akmens, Piniavos k., Panevėžio sen., Miškininkų gyvenvietės gatvės pavadinimo pakeitimą į Miškininkų Gyvenvietės, Gegužinės k., Maksvytiškių k., Paįstrio k., Pakaušių k., Petruliškio k., Stanionių k., Vanagiškių k. ir Ūtos k., Paįstrio sen., Baltijos kelio gatvės pavadinimo pakeitimą į Baltijos Kelio.

**Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta.** Neigiamų pasekmių nenumatoma.

**Kokius galiojančius teisės aktus būtina pakeisti ar panaikinti, priėmus teikiamą projektą.**

Priėmus šį projektą, jokie teisės aktai nekeičiami.

**Reikiami paskaičiavimai, išlaidų sąmatos bei finansavimo šaltiniai, reikalingi sprendimui įgyvendinti.** Nėra.

Vyr. specialistė Rita Rapkevičienė